מדלינה דיאנה גניה

מדלינה דיאנה גניה (ברומנית: Mădălina Diana Ghenea; נולדה ב-8 באוגוסט 1987) היא שחקנית ודוגמנית רומנייה.

ביוגרפיה
גניה נולדה בעיר סלטינה, וולאכיה שברומניה, שם גדלה בחווה. מלבד רומנית, היא דוברת גם איטלקית ואנגלית.

היא הייתה במערכות יחסים עם השחקנים ג'רארד באטלר ומייקל פסבנדר.

קריירה

דוגמנות 
בגיל חמש עשרה החלה לדגמן והיא עבדה עבור מעצב אופנה במילאנו.

היא הופיעה בתצוגות אופנה במספר מדינות וביניהן ספרד ודרום אפריקה.

משחק
ב-2011 שיחקה בקומדיה האיטלקית "I soliti idioti: Il film".

בשנת 2013 שיחקה את חברתו הרומנייה של דמיאן ביצ'יר בסרט הקומדייה השחורה הבריטי "Dom Hemingway". בשנת 2014, שיחקה במספר פרקים של הסדרה הבריטית "שושלת בורג'ה" אודות משפחת האצולה של בית בורג'ה. בשנת 2015, גילמה את מיס תבל בסרטו של הבמאי פאולו סורנטינו "נעורים" בו שיחקו בין היתר מייקל קיין ופול דנו. ב-2016 הופיעה בסרט ההמשך של "זולנדר". 

בשנת 2021 לוהקה לסרטו של רידלי סקוט "בית גוצ'י", בו היא תגלם את השחקנית האיטלקייה סופיה לורן.

עיסוקים נוספים
ב-2007 הופיעה בקליף לשירו של הזמר ארוס רמאצוטי, דבר המשך את תשומת ליבה של התקשורת ברומניה.

ב-2011 התמודדה בתוכנית "Ballando con le stelle" המהווה את הגרסה האיטלקית של רוקדים עם כוכבים.

ב-2012 הופיעה בקליף של מדונה לשיר Turn Up the Radio שצולם בפירנצה.

ב-2016 הייתה מבין המנחים של פסטיבל סן רמו.

היא פעילה בארגון "Artists for Peace and Justice" העוסק בפעילות למען האיטי, בנוסף היא תרמה כסף עבור שיפוץ מחלקת היולדות של בית החולים המרכזי בעיר הולדתה סלטינה.

קישורים חיצוניים
 

שחקניות קולנוע וטלוויזיה רומניות
דוגמניות רומניות
רומניות שנולדו ב-1987